કેન્દ્રિય મંત્રી સ્મૃતિ ઇરાની મંગળવારે ગુજરાતની મુલાકાતે હતા. આ દરમિયાન ગુજરાત ગૌરવ યાત્રામાં આદિવાસીઓને સંબોધિત કરતાં તેમણે રાહુલ ગાંધી અને કોંગ્રેસ પર આકરા પ્રહારો કર્યા હતા. તેમણે કહ્યું હતું કે, 'જે લોકોએ કથિત રીતે ભારત વિરુદ્ધ નારેબાજી કરી હતી, રાહુલ ગાંધીએ તેમનું સમર્થન કર્યું છે. જેએનયુમાં દેશદ્રોહી નારા લગાવનારાને સાથ આપનાર રાહુલ ગાંધીને ગુજરાતની પ્રજા ચૂંટણીમાં ક્યારેય સાથ નહીં આપે. કેન્દ્રમાં જ્યારે કોંગ્રેસની સરકાર હતી, ત્યારે તેમણે નર્મદા યોજનાને રોકવાનું કામ કર્યું હતું, તે સમયના મુખ્યમંત્રી પ્રત્યેના અણગમાને કારણે આમ કરવામાં આવ્યું હતું.'